Marie Koppel

Marie Koppel (aastani 1892 Grossberg; 16. juuli 1867 Urvaste – 6. juuli 1952 Jõhvi) oli eesti ajakirjanik, publitsist, ajalehe Olevik peatoimetaja 1900–1905.

Koppel õppis kohalikus algkoolis ja saksa tütarlastekoolis Tartus.

Marie Koppel oli Oleviku peatoimetaja, olles seega eesti poliitilise ajalehe esimeseks naistoimetajaks. Ta avaldas Olevikus kirjutisi mitmesuguste küsimuste kohta ja eestindas Hannemanni järgi "Aiatöö-katekismuse" (Tartu, 1903). 1905. aasta revolutsiooni ajal vahistati Marie Koppel Olevikus avaldatud tsaarivõimuvastaste artiklite tõttu lühikeseks ajaks. Pärast seda tõmbus ta avalikust elust tagasi.

Isiklikku
Sündis taluniku Peeter Grossbergi tütrena, oli aastast 1892 abielus Karl Koppeliga. Marie Koppel oli Ellen Vilbaste ja Beata Hellati ema.

Kategooria:Eesti ajakirjanikud
Kategooria:Sündinud 1867
Kategooria:Surnud 1952